Sersant steeds vermis | Maroela Media
Die soektog na sers. Michael van der Watt (35) van die Motherwell-taktiesereaksie-eenheid in die Oos-Kaap gaan Woensdag volstoom voort.
Kol. Priscilla Naidu, woordvoerder van die polisie, het aan Maroela Media gesê die taktiese span van Kabega-polisiestasie asook lede van die berg-eenheid is steeds op soek na hom.
“Ons fynkam in hierdie stadium al die groot fietsryroetes in die hoop om ŉ positiewe leidraad daar te kry. Die gebied is baie groot en die bosse baie dig. Die gemeenskap is ongelooflik – soveel mense het al ingespring om na Michael te help soek,” het Naidu gesê.
Naidu het gesê dat hulle enige inligting opvolg.
Volgens Naidu het bure beweer hulle het Maandagoggend iemand in fietsryklere die huis sien verlaat.
Van der Watt se fiets is ook vermis, maar al sy persoonlike items soos sy selfoon is by die huis.
Die polisie het mense met inligting gevra om die Kabega Park-polisiestasie by 041 397 6801/02 te bel.
Dit moet vreeslik wees om nie te weet nie..
Mag hy ongeskonde gevind word. . . Sterkte aan sy gesin en kollegas!
Sy vrou het sedert Sondagaand niks van hom gehoor nie, maar die bure het Maandagoggend iemand die huis sien verlaat in fietsry klere? So sy was seker ook nie by die huis oor die naweek nie. Hoop hy word veilig gevind
Sterkte aan sy gesin en familie. Die onsekerheid moet erg wees.
O genade….hoop hy word veilig gevind, Al jy is reg daardie onsekerheid, ek sal mal word….sterkte aan die familie…..
Hulle het nou net oor radio-nuus gesê dat die soektog afgelas is. Blykbaar is daar ‘n leidraad.
Bid dat dit positief is
Maroela Media het pas weer met kol. Naidu gepraat en bevestig dat die soektog nog aan die gang is.Die polisie het selfs hul soekgebied vergroot.